wickkiey/tamil-wikipedia-chunked huggingface dataset:
# சங்க கால வேளாண் மகளிர்

சங்க காலத்தில் மருத நிலத்து வேளாண் மகளிர் **உழத்தியர்** என்ற பொதுச்சொல்லால் அழைக்கப்பட்டனர். வேளாண்மைத் தொழில் செய்யும் மாந்தர் உழவர் எனப்பட்டமை போல் வேளாண் தொழிலுக்குத் துணைபுரிந்த உழவரின் மனைவியர் உழத்தியர் எனப்பட்டனர். மருதநில மக்களின் செயல்பாடுகள் சங்க இலக்கியங்களில் பரவலாகச் சொல்லப்பட்டுள்ளன.
உழவர்கள் மாடுகள் பூட்டிய ஏர்களைக் கொண்டு நிலத்தை உழுவர். மகளிர் நெல் நாற்றுக்களை நடும்முன் தம் கால்களால் சேற்றை மிதிப்பர். பின் நெல் நாற்றுக்களை நடுவர்.  
பைஞ்சாய் கொன்ற மண்படு மருப்பின்
கார்ஏறு பொருத கண்அகன் செறுவின்
உழாஅ நுண்தொளி நிரவிய வினைஞர்
முடிநாறு அழுத்திய நெடுநீர்ச் செறுவல் (புறம். 209-212)  
களைகளைப் பறிப்பர். அறுவடை செய்து தலையில் சுமந்து வந்து களத்தில் சேர்ப்பர். நெல்லடித்த பின்பு முறத்தைக் கொண்டு காற்றிலே நெல்லைத் தூற்றி எடுப்பர்.
புனல் ஆடு மகளிர் கதுமென் குடைய
கூனி குயத்தின் வாய்நெல் அரிந்து
.......................
.......................
சாலிநெல்லின் சிறைகொள்வே (பெரும்பாண். 241-247)  
தானியங்களைக் குதிர்களில் சேமித்து, தானும் உண்டு பிறருக்கும் கொடுத்து வாழ்வார்கள்.
# இணைய உலகம்

**இணைய உலகம்** அல்லது **பொருட்களின் இணையம்** (*Internet of Things*, **IoT**) இயற்பொருட்களின் பிணைப்பாகும் அல்லது "things" மின்னணுவியல், மென்பொருள், உணரிகள் மற்றும் இணைய அணுக்கம் பதிக்கப்பட்ட *இயற்பொருட்களின்* இணையமாகும். இணைய உலகம் என்பது ஒரு கருத்தாக்கம். இந்த கருத்தாக்கத்தில், உலகிலுள்ள அனைத்து வகையான இயற்பொருட்கள் இணையத்துடன் இணைக்கப்பட்டிருக்கிறது. இந்த இணைய உலகத்தில், அனைத்து வகையான இயற்பொருட்கள், மனிதர்களிடையே தகவல் பரிமாரிக் கொள்ளப்படுகிறது .இவற்றின் மூலமாக தரவுகளைச் சேகரிக்கவும் பரிமாறிக் கொள்ளவும் இயலும். இணைய உலகம் வழியே பொருட்களை ஏற்கெனவே உள்ள இணையப் பிணைப்புகள் மூலம் தொலைவிலிருந்து உணரவும் கட்டுப்படுத்தவும் இயலும். இதனூடாக இயல் உலகிற்கும் கணிமய அமைப்புகளுக்கும் இடையே நேரடி ஒருங்கிணைத்தலை ஏற்படுத்தும் வாய்ப்பு கிட்டியுள்ளது. இது திறன் மேம்பாட்டிற்கும் துல்லியத்திற்கும் பொருளியல் ஆதாரத்திற்கும் வழிவகுக்கும். ஒவ்வொரு பொருளையும் தனிப்பட்டு அடையாளப்படுத்தக் கூடியவகையில் பதிக்கப்படும் மின்னணுவமைப்பு இருக்கும்; இவை தற்போது செயற்பாட்டிலுள்ள இணையக் கட்டமைப்புடன் ஒழுங்குபடுத்தப்படும். 2020 ஆண்டுவாக்கில் 50 பில்லியன் பொருட்கள் இணைய உலகில் பங்கேற்கும் என அறிஞர்கள் மதிப்பிடுகின்றனர். சந்தையின் மதிப்பு 80 பில்லியன் டாலர்கள் என மதிப்பிடப்படுகிறது.
# மருந்து பரிந்துரைத்தல்

**மருந்து பரிந்துரைத்தல்** (*prescription*, ) என்பது மருத்துவரால் மருந்தாளுநர்களுக்கு நோயாளிகளுக்குரிய தேவையான மருந்துகளைப் பரிந்துரைக்கும் சீட்டு ஆகும். என்ற குறியீடு கிரேக்கத்தில் நோய்களை குணப்படுத்தும் கடவுளான சூசுவைக் குறிப்பதாகும். இதன் மூல விளக்கம் எடுத்துக்கொள்க என்பதாகும்.
# மருந்து பரிந்துரைத்தல்

## பரிந்துரைத்தலில் இடம்பெற வேண்டியவை

நோயாளியின் பெயர், வயது, பாலினம், முகவரி, தொழில், மருத்துவரின் பெயர், பதிவு எண், படிப்பு, தேதி, சாசனம், நோய்க்குரிய மருந்துகளின் தன்மை, மருந்துகளின் அளவு, எத்தனை முறை, சாப்பிடுதற்கு முன், பின், எவ்வளவு நாட்கள் முதலியன இடம் பெற வேண்டும்.  
அறிவுரை, மருந்து ஒவ்வாமை உள்ளதா?, நோயின் தன்மைக்குரிய அறிவுரைகள், மருந்தின் தன்மைக்குரிய அறிவுரைகள், மறுஆலோசனைக்குவர வேண்டிய நாள், மருத்துவரின் கையொப்பம்
# எடையூர்

**எடையூர்** தமிழ்நாட்டில் திருவாரூர் மாவட்டம், திருத்துறைப்பூண்டி வட்டத்தைச் சேர்ந்த கிராமம். மேலும் முத்துப்பேட்டை ஊராட்சி ஒன்றியத்துக்குட்பட்ட ஊராட்சியுமாகும். பட்டுக்கோட்டை - நாகப்பட்டினம் பேருந்து பாதையில் திருத்துறைப்பூண்டி - முத்துப்பேட்டைச் சாலை நடுவே அமைந்துள்ளது. எடையூரிலிருந்து 13 கி.மீ. தொலைவில் முத்துப்பேட்டையும், 40 கி.மீ. தொலைவில் வேளாங்கண்ணியும், 54 கி.மீ. தொலைவில் திருவாரூரும் அமைந்துள்ளன. அம்மளூர், சிவராமன் நகர், சோத்திரியம், குமாரபுரம் போன்ற சிறு கிராமங்களை உள்ளடக்கிய பெரிய கிராமம்.  
இக்கிராமத்தில் ஐந்தாயிரத்துக்கும் மேற்பட்ட மக்கள் வசித்து வருகின்றனர். 1,500-க்கும் மேற்பட்ட குடும்பங்களைக் கொண்டது. இங்கு, 2,000 பேர் தினந்தோறும் வேலைக்குச் செல்பவர்களாக இருக்கிறார்கள். இந்தக் கிராமத்தின் எழுத்தறிவு 82.30 சதவீதம்.
# எடையூர்

## தொழில்

இங்குள்ள மக்கள் உழவுத் தொழிலை மேற்கொள்கின்றனர். கால்நடை வளர்த்தல், மட்பாண்டம் செய்தல், தச்சுத்தொழில் போன்ற தொழில்களை செய்வோரும் உள்ளனர்.
# எடையூர்

## கோயில்கள்-மருத்துவமனைகள்

தொடக்கப்பள்ளி முதல் மேல்நிலைப் பள்ளி வரை இங்கு உள்ளது. இந்தக் கிராமத்தில் அருள்மிகு பொன்னவரத்தம்மன், வெங்கடாஜலபதி, விநாயகர் போன்ற கோயில்கள் உள்ளன. இந்தக் கிராமத்தில் அரசு ஆரம்ப சுகாதார நிலையம் உள்ளது. 24 மணி நேரமும் இயங்கும் மகப்பேறு மருத்துவமனை உள்ளது.
# எடையூர்

## சுற்றுலா

இந்தக் கிராமத்திலிருந்து 4 கி.மீ. தொலைவில் உதயமார்த்தாண்டபுரம் பறவைகள் சரணாலயம் அமைந்துள்ளது.
# படிநிலை இயக்கி

**படிநிலை இயக்கி** அல்லது **படிநிலை மின்னோடி** (*stepper motor*, *step motor*, அல்லது *stepping motor*, *ஸ்டெப்பர் மோட்டார்*) என்பது துரியற்ற நேரோட்ட மின்சார இயக்கி ஆகும், இது இயக்கியின் ஒரு முழு சுழற்சியை பல சமநிலை படிகளாகப் பிரிக்கிறது. இயக்கியானது பயன்பாட்டின் தேவைக்கேற்ற வேகம், முடுக்கம் ஆகியவற்றை கருத்தில் கொண்டு தேர்வுசெய்யும்பொழுது எவ்வித பின்னூட்ட உணரி எதுவுமின்றி (திறந்த சுற்றுக் கட்டுப்பாடு) நகர்த்த கட்டளையிடப்படுகிறது.  
படிநிலை இயக்கி, நெகிழ் வட்டு, குறு வட்டு (cd), வரைவி (plotter), ஒளிப்படக்கருவி வில்லை, கணினி அச்சுப்பொறி, படிம வருடி, எண்சார் கட்டுபடுத்தி (cnc) ஆகியவற்றில் பயன்படுகின்றது.
# படிநிலை இயக்கி

## பயன்கள்

- அதிக வேகத்துடன் துல்லியமான நகர்த்தல் தேவைப்படும் இடங்களில் பயன்படுகிறது.
- குறைந்த வேகத்தில் அதிக முறுக்கு விசையை அளிக்கிறது.
# படிநிலை இயக்கி

## குறைபாடுகள்

- குறைந்த திறன் கொண்டவை - நேரோட்ட மின்சார இயக்கியை ஒப்பீடும்பொழுது படிநிலை இயக்கியானது செயற்படாதபொழுதும் தொடர்ந்து மின்சாரத்தினை பயன்படுத்துகிறது, அதனால் அதிக வெப்பநிலையில் இருக்கும்.
- பொதுவாக படிநிலை இயக்கிகள் அதி வேகத்தில் குறைந்த முறுக்கு விசை கொண்டவை.
- பின்னூட்டம் அற்றவை - பெரும்பாலான படிநிலை இயக்கிகள் தானுந்திகளைப் போன்று ஒருங்கிணைந்த பின்னூட்டம் கொண்டவை அல்ல, திறந்த சுற்றுக் கட்டுப்பாடு கொள்கையின் அடிப்படையில் இயங்கியபொழுதும் சிறந்த துல்லியத்தினை வழங்குகிறது. எல்லை ஆளி ('Limit switch') அல்லது துவக்க உணரிகள் ('home detector') பாதுகாப்பிற்காகவும்/சுட்டுநிலையை நிறுவவும் பயன்படுத்தப்படுகிறது.
# சத்தியேந்திர துபே

**சத்தியேந்திர துபே** (Satyendra Dubey 27 நவம்பர் 1973–27 நவம்பர் 2003) என்பவர் இந்தியத் தேசிய நெடுஞ்சாலைத் துறையில் பணி செய்த பொறியாளர் ஆவார். ஊழலுக்கு எதிராக இடித்துரைத்ததால் இவர் கொல்லப்பட்டார்.
# சத்தியேந்திர துபே

## பிறப்பும் படிப்பும்

பிகாரில் ஓர் எளிய குடும்பத்தில் பிறந்த சத்தியேந்திர குமார் துபே கான்பூர் ஐ. ஐ. டி. என்னும் இந்தியத் தொழில் நுட்பக்
கழகத்தில் பயின்று பொறியாளர் பட்டம் பெற்றார். தேசிய நெடுஞ்சாலைத் துறையில் இந்தியப் பிரதமரின் தங்க நாற்கரச் சாலை அமைப்புப் பணியில் அமர்த்தப்பட்டார்.
# சத்தியேந்திர துபே

## ஊழல் எதிர்ப்பு

ஜார்க்கண்ட் மாநிலத்தில் கொடர்மாவில் நெடுஞ்சாலைத் துறையில் பணி செய்த காலத்தில் தாம் நேரில் கண்ட முறைகேடுகளையும் ஊழல்களையும் சுட்டிக்காட்டி இந்திய பிரதமர் அலுவலகத்துக்கு நேரடியாக மடல் எழுதினார் துபே. தம் பெயரை வெளிப்படுத்த வேண்டாம் என்றும் கமுக்கமாக வைத்திருக்க வேண்டியும், ஊழல்களைத் தடுக்க வேண்டும் என்றும் எழுதினார். ஆனால் ஊழலை எடுத்துக் காட்டியவர் இவர்தான் என்று ஊழல் வாதிகளுக்குத் தெரிய வந்தது. அதன் காரணமாக பிகார் மாநிலம் கயா என்னும் ஊரில் வைத்து சத்தியேந்திர துபே கொல்லப் பட்டார். இச்செய்தி இந்தியா முழுக்க அதிர்வலைகளை ஏற்படுத்தியது இந்தியாவிலும் வெளிநாட்டிலும் பரபரப்பாகப் பேசப்பட்டது. இக்கொலை வழக்கை இந்திய புலனாய்வுத் துறை ஆய்வு செய்து உசாவல் நடத்தியது. ஆறு ஆண்டுகள் கழித்து குற்றவாளிகளுக்குச் சிறைத் தண்டனை வழங்கப் பட்டது.
# சத்தியேந்திர துபே

## விருதுகள்

- சத்தியேந்திர துபே நினைவு விருது என்னும் பெயரில் கான்பூர் ஐ.ஐ.டி. நிறுவனம் தொழில் முறையில் நேர்மையாகவும் மனித விழுமியங்களுடனும் பணி செய்த, அங்கு பயின்ற பழைய மாணவர்களுக்கு, ஆண்டுதோறும் விருது வழங்கி சிறப்பித்து வருகிறது. அரவிந்த் கெஜ்ரிவால் 2005 ஆம் ஆண்டில் இவ்விருதைப் பெற்றார்.
- இலண்டனைச் சார்ந்த பேச்சுரிமை நிறுவனம் (Index on Censorship) சத்தியேந்திர துபேயின் ஊழல் எதிர்ப்பு ஈகத்தைப் பாராட்டி அவர் இறப்புக்குப் பின் விருது வழங்கியது.
# சத்தியேந்திர துபே

## சான்றாவணம்

- http://www.thehindu.com/news/national/three-get-life-in-satyendra-dubey-murder-case/article315939.ece
- http://indianexpress.com/article/news-archive/web/govt-ready-with-whistleblower-draft-law-but-exempts-ministers-from-its-ambit/
# முள்ளிவாய்க்கால் படுகொலைகள்

**முள்ளிவாய்க்கால் படுகொலை** (*Mullivaikkal massacre*) என்பது இலங்கை நாட்டின், வட மாகாணத்தில் உள்ள முல்லைத்தீவு மாவட்டத்தின் கிழக்கே அமைந்த முள்ளிவாய்க்கால் என்ற கடற்கரை கிராமத்தில், ஈழப் போரின் இறுதிக் கட்டம் 2009ஆம் ஆண்டில் நிறைவுற்றது. இறுதிப் போரின் போது ஒன்றுமறியாத நாற்பதாயிரம் தமிழர்கள், சிங்கள இராணுவத்தால் படுகொலை செய்யப்பட்டனர்.
இப்படுகொலை குறித்து ஐக்கிய நாடுளின் சபை தலைமையில் பன்னாட்டு விசாரணை நடத்த உள்ளது.
# இராச மலைப்பாம்பு

**இராச மலைப்பாம்பு** அல்லது **பின்னற்கோடு மலைப்பாம்பு** என்பது ஒரு மலைப்பாம்பு இனம் ஆகும், இது தென்கிழக்கு ஆசியாவில் காணப்படுகிறது. இவையே உலகின் மிக நீளமான பாம்பு மற்றும் நீண்ட ஊர்வன இனம் ஆகும். இதனால் மனிதர்களுக்கு ஆபத்து எனக் கருத முடியாது. இவற்றில் பெரிய பாம்புகள் வயதுவந்த மனிதனைக் கொல்ல போதுமான சக்தி வாய்ந்தது என்றாலும், எப்போதாவது மனிதனைத் தாக்கியதாக மட்டுமே செய்திவந்துள்ளது.
# இராச மலைப்பாம்பு

## விளக்கம்..

நன்கு நீந்தக்கூடியது இந்தப் பாம்புகள். இவற்றின் உடலின் மேற்புறத்தில் மஞ்சள் பழுப்பும் கருமையும் கலந்து காணப்படும். பெரிய உருண்டை வடிவ புள்ளிகள் வரிசையாகக் காணப்படும். இப்புள்ளிகளின் ஒரத்தில் கருமையும், மஞ்சளும் தெரியும். இப்பாம்பு கோழிகள், வாத்துகள், பூனைகள், நாய்கள், பன்றிகள் போன்ற விலங்குகளை விழுங்கிவிடும்.
ஆசியாவைச் சேர்ந்த இந்தப் பாம்புகளே பெரிய பாம்புகள் ஆகும். ஆயிரத்திற்கும் மேற்பட்ட இராச மலைப்பாம்புகளை தெற்கு சுமத்ராவில் ஆய்வு செய்ததில் இவற்றின் நீளம் 1.5 முதல் 6.5 மீ (4.9 21.3 அடி) உள்ளதாகவும், எடை 1 முதல் 75 கிலோ எடை உள்ளதாக மதிப்பிடப்பட்டது. அரிதான 6 மீட்டர் (19.7 அடி) நீள மலைப்பாம்பு கின்னஸ் உலக சாதனைகள் புத்தகத்தில் இடம்பெற்றுள்ளது.
# இந்திய முட்டைதின்னிப் பாம்பு

**இந்திய முட்டைதின்னிப் பாம்பு** என்பது இந்தியத் துணைக் கண்டத்தில் காணப்படும் அரிய பாம்பு ஆகும்.
# இந்திய முட்டைதின்னிப் பாம்பு

## புவியியல் வரம்பு

இந்திய முட்டைதின்னிப் பாம்பு வங்கதேசம், நேபாளம் ஆகிய நாடுகளில் காணப்படுகின்றது. இந்தியாவில் அண்மையில் இந்த இனப்பாம்பு மகாராஷ்டிரா, குஜராத் மாநிலங்களில் இருப்பது கண்டறியப்பட்டது. இந்த இனப்பாம்புகள் 1969 இல் அழிந்துவிட்டதாகக் கருதப்பட்டுவந்த நிலையில் செம்பட்டியலில் இடம்பெற்றது. இருப்பினும், 2005 ஆம் ஆண்டு மகாராஷ்டிரா மாநிலத்திலுள்ள வார்தா என்னுமிடத்தில் மீண்டும் கண்டுபிடிக்கப்பட்டன.
# இந்திய முட்டைதின்னிப் பாம்பு

## விளக்கம்

இந்த வகை பாம்புகள் நிறம் பொதுவாக கரும் பழுப்பு நிறத்தில் இருக்கும்.மஞ்சள் கோடுகள் தலையின் மேற்பகுதியில் இருந்து கழுத்துவரையிலும், கண்களின் மேற்பகுதிவரையிலும் நீண்டிருக்கும். வளர்ந்த பா்ம்புகளின் வால்11 செமீ (4¼ அங்குளம்) நீளமும் மொத்த நீளம் 78 செமீ (31 அங்குளம்) கொண்டவை
# இந்திய முட்டைதின்னிப் பாம்பு

## உணவு

இந்த பாம்புகளின் முதன்மை உணவு பறவைகளின் முட்டைகளும், ஊர்வனவுமே ஆகும். இதன் வாயமைப்பு முட்டைகளை உண்பதற்கேற்றவாறு அமைந்துள்ளது. இதன் தொண்டை விரிவடையக்கூடிய வகையில் இருப்பதால் தனது உடல் அளவைவிட மூன்று நான்கு அளவு பெரியதான முட்டைகளை விழுங்கிவிடும். கழுத்துப் பகுதில் உள்ள எலும்புகள் சற்றே நீளமாகி உணவுக்குழாய்க்குள் சென்றுவிடுகின்றன, இதனால் விழுங்கப்பட்ட முட்டைகள் உணவுக் குழாய்க்குள் உள்ள முள்போன்ற எலும்புகளால் உடைக்கப் படுகிறது.
# சங்கரா அறிவியல் மற்றும் வணிகவியல் கல்லூரி

**சங்கரா அறிவியல் மற்றும் வணிகவியல் கல்லூரி** இந்தியாவின் தமிழ்நாட்டில் கோவை மாவட்டத்தின் சரவணம்பட்டியில் அமைந்துள்ள கல்லூரியாகும். இக்கல்லூரி கோவை பன்னாட்டு வானூர்தி நிலையத்தில் இருந்து 13 கிலோ மீட்டர் தொலைவில் அமைந்துள்ளது. இது, அகில இந்திய தொழில்நுட்பக் கல்விக் குழுவின் (AICTE) அனுமதியுடன் கோயம்புத்தூரில் உள்ள பாரதியார் பல்கலைக்கழகத்தின் இணைப்பு கல்லூரியாக விளங்கி வருகிறது.
# சங்கரா அறிவியல் மற்றும் வணிகவியல் கல்லூரி

## வரலாறு

சங்கரா கல்வி நிறுவனமானது, கோயம்புத்தூர் கல்வி மற்றும் பண்பாட்டு மைய அறக்கட்டளைக்கு சொந்தமானதாகும். இந்த அறக்கட்டளை டி. கே. பட்டாபிராமன் அவர்களால் 1982ஆம் ஆண்டில் நிறுவப்பட்டது.
# சங்கரா அறிவியல் மற்றும் வணிகவியல் கல்லூரி

## அமைவிடம்

இக்கல்லூரி, கோவை சரவணம்பட்டி அருகே அசோகபுரத்தில் அமைந்துள்ளது. குமரகுரு பொறியியல் கல்லூரி, கேசிடி தொழில்நுட்ப பூங்கா ஆகிய கல்வி நிறுவனங்கள் இக்கல்லூரியின் அருகிலேயே அமைந்துள்ளன.
# தூளி முடிச்சு

**தூளி முடிச்சு** அல்லது **துணி முடிச்சு** (Sheet bend) என்பது ஒரு வகை முடிச்சாகும். ஒரே பருமனில் உள்ள அல்லது வேறுபட்ட பருமனில் காணப்படும் கயிறுகளை இணைக்க இக்கட்டு உதவுகின்றது. இக்கட்டு வளையக்கட்டுடன் ஒத்ததாகும். இக்கட்டினை விரைவாகவும் இறுக்கமாகவும் கட்டலாம். இக்கட்டு *நெசவாளியின் கட்டு* எனவும் அழைக்கப்படுகின்றது. முற்காலத்தில் நெசவாளிகள் தமது நெசவுப்பேட்டையில் அதிகமாக இக்கட்டைப் பயன்படுத்தியதால் இவ்வாறு இக்கட்டு அழைக்கப்படுகின்றது. பாய் மரக் கயிறுகளைக் கட்டுவதற்காகவும் இக்கட்டு பயன்படுத்தப்படுகின்றது. இதனால் *பெக்கட் கட்டு* எனவும் இக்கட்டு அழைக்கப்படுகின்றது. எளிமையான இந்த முடிச்சானது *ஆஸ்லி புக் ஆஃப் நாட்ஸ்* இல் முதன்மை முடிச்சுகளில் ஒன்றாகவும் குறிப்பிடப்பட்டுள்ளது.
# மக்னீசியம் உற்பத்தி செய்யும் நாடுகளின் பட்டியல்

**மக்னீசியம் உற்பத்தி செய்யும் நாடுகளின் பட்டியல்** *(List of countries by magnesium production')* என்ற இக்கட்டுரையில் அமெரிக்க புவியியல் அளவை அமைப்பின் தரவுகளின் படி 2013 ஆம் ஆண்டில் உற்பத்தி செய்யப்பட்ட மக்னீசியத்தின் அளவுகளின் அடிப்படையில் பட்டியல் தயாரிக்கப்பட்டுள்ளது..
# மக்னீசியம் உற்பத்தி செய்யும் நாடுகளின் பட்டியல்

## நாடுகள்

| தரம் | நாடு/பகுதி | மக்னீசியம் உற்பத்தி
உற்பத்தி (1000 டன்கள்) |
| --- | --- | --- |
| — | *உலகம்* | 5,960 |
| 1 | சீனா | 4,000 |
| 2 | உருசியா | 400 |
| 3 | துருக்கி | 300 |
| 4 | ஆத்திரியா | 250 |
| 5 | சிலோவாக்கியா | 200 |
| 6 | வட கொரியா | 150 |
| 7 | பிரேசில் | 140 |
| 8 | எசுப்பானியா | 120 |
| 9 | கிரீஸ் | 100 |
| 10 | இந்தியா | 100 |
| 11 | ஆத்திரேலியா | 90 |
| — | பிற உலகநாடுகள் | 110 |
# சிலிக்கான் உற்பத்தி செய்யும் நாடுகளின் பட்டியல்

**சிலிக்கான் உற்பத்தி செய்யும் நாடுகளின் பட்டியல்** *(List of countries by silicon production)* என்ற இப்பட்டியலில் அமெரிக்க புவியியல் அளவை அமைப்பின் தரவுகளின்படி 2011 ஆம் ஆண்டில் உற்பத்தி செய்யப்பட்ட சிலிக்கான் உற்பத்தியின் அடிப்படையில் இப்பட்டியல் தயாரிக்கப்பட்டுள்ளது.  
| தரம் | நாடு/பகுதி | சிலிக்கான் உற்பத்தி
(ஆயிரம் டன்கள்) |
| --- | --- | --- |
| &mdash; | *உலகம்* | 8,000 |
| 1 | சீனா | 5,400 |
| 2 | உருசியா | 670 |
| 3 | அமெரிக்கா | 350 |
| 4 | நார்வே | 320 |
| 5 | பிரேசில் | 230 |
| 6 | பிரான்சு | 140 |
| 7 | தென்னாப்பிரிக்கா | 130 |
| 8 | ஐஸ்லாந்து | 75 |
| 9 | இந்தியா | 68 |
| 10 | வெனிசுவேலா | 62 |
| 11 | கனடா | 52 |
| பிற உலோக நாடுகள் | 400 |  |
# புளோரைட்டு உற்பத்தி செய்யும் நாடுகளின் பட்டியல்

**புளோரைட்டு உற்பத்தி செய்யும் நாடுகளின் பட்டியல்** *(List of countries by flourite production)* என்ற இப்பட்டியலில் பிரிட்டன் புவியியல் அளவை அமைப்பின் தரவுகளின்படி 2008 ஆம் ஆண்டில் உற்பத்தி செய்யப்பட்ட புளோரைட்டு உற்பத்தியின் அடிப்படையில் இப்பட்டியல் தயாரிக்கப்பட்டுள்ளது.
.  
| தரம் | நாடு/பகுதி | புளோரைட்டு உற்பத்தி
(டன்களில்) |
| --- | --- | --- |
| உலகம் | 5,500,000 |  |
| 1 | சீனா | 3,000,000 |
| 2 | மெக்சிகோ | 936,433 |
| 3 | தென்னாப்பிரிக்கா | 240,000 |
| 4 | உருசியா | 210,000 |
| 5 | எசுப்பானியா | 146,946 |
| 6 | மங்கோலியா | 138,000 |
| 7 | நமீபியா | 132,249 |
| 8 | கென்யா | 132,030 |
| 9 | மொரோக்கோ | 115,000 |
| 10 | பிரேசில் | 63,604 |
| 11 | ஐக்கிய இராச்சியம் | 60,000 |
| 12 | செருமனி | 53,009 |
| 13 | பிரான்சு | 40,000 |
| 14 | ருமேனியா | 15,000 |
| 15 | வட கொரியா | 12,000 |
| 16 | அர்கெந்தீனா | 8,278 |
| 17 | எகிப்து | 7,700 |
| 18 | கிர்கிஸ்தான் | 4,000 |
| 19 | தாய்லாந்து | 3,240 |
| 20 | வியட்நாம் | 3,000 |
| 21 | இந்தியா | 2,203 |
| 22 | பாக்கிஸ்தான் | 1,050 |
| 23 | துருக்கி | 800 |
# கனிச்சிறகன்

**கனிச்சிறகன்** (*Euthalia aconthea*) வரியன் குடும்பத்தைச்சேர்ந்த நடுத்தரமான அளவிலான பட்டாம்பூச்சி. இது இந்தியாவிலும் தென்கிழக்காசியாவிலும் இருக்கிறது. பறக்கையில் இறக்கைகளை இறுக்கமாக அசைக்கும். சிலவேளை அப்படியே இறக்கையை அடிக்காமல் மிதந்து செல்லும்.
# கனிச்சிறகன்

## தோற்றம்

ஆண் பூச்சிகள் பழுப்பாகவும் கரும்பழுப்பு நிறத்திலும் காணப்படும். முன்னிறகின் அடியில் இரு குறுக்குவெட்டுக் கோடுகள் கருப்பு நிறத்தில் இருக்கும். நடுவில் ஒரு கருப்பு வளையமும், இன்னொன்று வெளியிலும் இருக்கும். அதனையடுத்து ஒரு தட்டைவடிவ வளையமும் அவற்றினருகே மாலை போல 5 வெள்ளைப்புள்ளிகளும் காணப்படும்.  
பெண்பூச்சி இதையொத்து இருந்தாலும் சற்று பச்சைமிகுந்தும் அடர்த்தியில்லாத பழுப்பு நிறத்திலும் இருக்கும். பென்பூச்சிகளின் இறக்கைகளின் கீழ்ப்புறத்தில் வெண்ணிற அடையாளக்குறிகல் மங்கலாகத்தெரியும்.  
நெஞ்சுப்பகுதி திடமாகவும் விரிந்தும் இருக்கும். நீர்மமுறிஞ்சும் குழாய் வெளிர்பச்சையில் இருக்கும். இறக்கைகளின் விரிநிலையில் 68-70 மிமீ வரை இருக்கும்.
# கனிச்சிறகன்

## நடத்தை

வேகமாகவும் தரையை ஒட்டியும் பறக்கும். இறக்கையை அதிகமாக அடிக்காமல் மிதந்து செல்லும். ஆண்டு முழுவதும் காணப்படும். சிறகைவிரித்து வெயில்காயும். கம்பளிப்புழுக்கள் மாந்தோப்புகளில் காணப்படும். மலர்த்தேனைக் காட்டிலும் அழுகிய பழஙச்சாறை விரும்புவதால் இப்பெயர்பெற்றது.
# கனிச்சிறகன்

## வாழிடம்

தென்னிந்தியா முழுக்கவும், பாலை, இமயமலையின் உயரப்பகுதிகள் நீங்கலாக பிற பகுதிகளிலும், தொடர்ந்து மியன்மர், சுமாத்திரா வரை காணப்படுகின்றன.
# கனிச்சிறகன்

## வாழ்க்கைப்பருவங்கள்

கூட்டுப்புழு பச்சையாகவும் நாற்கோணவடிவாகவும் இருக்கும். பெரும்பாலும் மாவிலைகளில் இருக்கும்.
# கனிச்சிறகன்

## கம்பளிப்புழு உணவு

கம்பளிப்புழுக்கள் முந்திரி, மா, பிராய மரங்களில் (*Streblus asper*) வாழும்.
# வானியல் செயற்கைக்கோள்

**வானியல் செயற்கைக்கோள்** அல்லது **அசுட்ரோசாட்** (ASTROSAT) என்பது இந்தியாவின் இந்திய விண்வெளி ஆய்வு மையத்தால் (ஐ.எஸ்.ஆர்.ஓ) 28 செப்டம்பர் 2015 அன்று செலுத்தப்பட்ட வானியல் செயற்கைக்கோளாகும். இச்செயற்கைக்கோள் முனைய துணைக்கோள் ஏவுகலம் (பி.எஸ்.எல்.வி) ஏவூர்தி மூலம் செலுத்தப்பட்டது.
# வானியல் செயற்கைக்கோள்

## திட்ட நோக்கம்

இத்திட்டத்தின் முக்கிய நோக்கங்கள்,
- விண்வெளியைத் துழாவி ஆராய்தல்
- பல் அலைநீளமுடைய ஒளிக்கதிர்களை உள்வாங்கி ஆராய்தல்
- விண்வெளியிலிருந்து வரும் குறுகியகால எக்ஸ் கதிர்களை ஆராய்தல்
- அண்டங்களில்இருந்து வெளிவரும் எக்ஸ் கதிர்களை ஆராய்தல்
- ஒழுங்கற்ற காலவெளியில் வரும் எக்ஸ் கதிர்களை
# வானியல் செயற்கைக்கோள்

## தற்போதைய நிலை

ஸ்ரீஹரிகோட்டாவிலுள்ள சதீஷ் தவான் விண்வெளி மையத்திலிருந்து முனைய துணைக்கோள் ஏவுகலம் (பி.எஸ்.எல்.வி-சி30) ஏவுகலம் மூலம் இந்தச் செயற்கைக்கோள் செப்டம்பர் 28 2015 அன்று காலை 10 மணிக்கு ஏவப்பட்டது. ஏவுகலம் ஏவப்பட்ட 25 நிமிடங்களில் அசுட்ரோசாட் உள்ளிட்ட 7 செயற்கைக்கோள்களும் திட்டமிட்ட பாதைகளில் விடப்பட்டன.
# பெண் மெய்யியலாளர்கள் பட்டியல்

இது காலவகை, அகரநிரல்படியான பெண் மெய்யியலாளர்களின் பட்டியலாகும்:
# பெண் மெய்யியலாளர்கள் பட்டியல்

## காலவகைப்பட்டியல்

### பண்டைய மெய்யியல்

- (காலநிரல்படி)
- உலுக்கானியாவின் அயசாரா (கி.மு 6ஆம் நூற்றாண்டு)
- குரோட்டானின் தியானோ (கி.மு 6ஆம் நூற்றாண்டு)
- சைரீனின் தாலமைசு (கி.மு 6ஆம் நூற்றாண்டு)
- டெல்ஃபியின் அரிசுடோக்ளியா (கி.மு 6ஆம் நூற்றாண்டு )
- தெமிசுடொக்ளியா) (fl.கி.மு 6ஆம் நூற்றாண்டு) பித்தகோரசின் ஆசிரியர்
- மிலேதெசுவின் அசுபாசியா (தோரா. கி.மு 470–400)
- எபசசின் சொசிபாத்ரா (கி.மு 4ஆம் நூற்றாண்டு)
- சைரீனின் அரேத்தே (கி.மு 4ஆம் நூற்றாண்டு )
- மரோனியாவின் இப்பார்க்கியா (கி.மு 4ஆம் நூற்றாண்டு)
- சியே தாவோயுன் (கி.மு 340க்கு முன் –கி.மு 399க்குப் பின்)
- மெகாராவின் நிகரேத்தே (கி.மு 300களில் வாழ்ந்தவர்)
- இலியாண்டியோன் (தோரா. கி.மு 300), எபிகியூரியர்
- மெலிசா (கி.மு 3ஆம் நூற்றாண்டு)
- மேரி, யூதப்பெண்) (கி.பி 1ஆம்-3ஆம்(?) நூற்றாண்டு), இரசவாதி
- அலெக்சாந்திரியாவின் காதரின் (கி.மு 282-305)
- மாண்டினியாவின் டயோதிமா (பிளாட்டோவின் *கருத்தரங்கத்தில்* வருகிறார்)
- பான் ழாவோ (அண் 35–100)
- கார்கி வாச்சக்னவி, பண்டைய இந்திய மெய்யியலாளர்
# பெண் மெய்யியலாளர்கள் பட்டியல்

## காலவகைப்பட்டியல்

### இடைக்கால மெய்யியல்

- (காலநிரல்படி)  
கி.பி 5ஆம் நூற்றாண்டில் உரோமப் பேரரசு வீழ்ச்சியில் இருந்து 16ஆம் நூற்றாண்டு மறுமலர்ச்சிக் காலம் வரை இடைக்காலமாக்க் கொள்ளப்படுகிறது.  
- அலெக்சாந்திரியாவின் அயடேசியா (கி.பி 5ஆம் நூற்றாண்டு )
- கைப்பேசியா (கி.பி 5ஆம் நூற்றாண்டு )
- பிங்கெனின் கில்டேகார்டு (1098–1179), German abbess, composer, and philosopher.
- Heloise (1101–1162)
- மகதபர்குவின் மெக்தில்டு) (1210–1285)
- சியன்னாவின் காதரின் (1347-1380)
- கிறிசுடைன் தெ பிழான்) (அண். 1365–அண். 1430)
- துலியா தெ’ அரகோனா (அண். 1510-1556)
- அவிலாவின் தெரசா) (1515–1582)
- மாடெராட்டா ஃபோந்தே) (1555–1592), சமயத் திறனாய்வாளர்; பெண்ணியவாதி
- மரீ தெ கவுர்னே (1565–1645), சமய மறுப்பாளர், பெண்ணியவாதி
# பெண் மெய்யியலாளர்கள் பட்டியல்

## காலவகைப்பட்டியல்

### புத்தியல் மெய்யியல்

- (அகரநிரல்படி)  
புத்திய முறைமை மெய்யியலின் காலம் 17ஆம் நூற்றாண்டில் இருந்து 20ஆம் நூற்றாண்டு தொடக்கக் காலம் வரை அமைகிறது.  
- அண்டோயினெட்டி பிரவுன் பிளாக்வெல் (1825–1921)
- அன்னா அரேண்டிட் (1906–1975),அரசியல் கோட்பாட்டாளர்
- அன்னா மரியா வான் சுசுர்மன் (1607–1678)
- அன்னி கான்வே (1631–1679)
- இலாரா பாசி (1711–1778), philosopher and physicist
- எம்மா கோல்டுமன்) (1869–1940)
- எமிலி து சாதெலெட் (1706–1749)
- எலனா பிளவத்சுகி (1831-1891)
- எலனி வான் திருசுகோவிட்ச் (1856–1918)
- ஒலிம்பி தெ கவுகெசு (1748–1793), பெண் உரிமைப் போராளி
- காதரின் டிராட்டர் காக்பர்ன் (1679–1749)
- காதரின் மெக்கவுலே (1731–1791)
- காதே ஃஅம்பர்கர் (1896–1992), இலக்கிய அறிஞர்
- காரியட் டைலர் மில் (1807–1858)
- காரியட் மார்டினியூ (1802–1876)
- கான்சுடன்சு ஜோன்சு (1848–1922)
- கேப்ரியேல் சுச்சோன் (1631–1703)
- சார்லட்டி பெர்கின்சு கில்மன் (1860–1935)
- சீமாட்டி மேரி செப்பர்டு (1777–1847)
- சீமாட்டி வெல்பை விக்டோரியா (1837–1912)
- சோர் ஜுவானா (1648–1695)
- தமரிசு கட்வர்த் மாழ்சாம் (1659–1708)
- பொகிமியாவின் எலிசபெத் (1618–1680)
- பிரான்செசு ரைட் (1795–1852)
- பெர்தா வான் சுட்னர் (1843–1914)
- [[மார்கரெட் கேவண்டிழ்சு, அப்பாண்டைன் நியூகேசில் டச்சு அரசி]| மார்கரெட் கேவண்டிழ்சு ]] (1623–1673)
- மேரி அசுதெல் (1666–1731)
- மேரி விட்டான் கால்கின்சு (1863–1930)
- மேரி வுல்சுடோன்கிராஃப்ட், பெண்ணுரிமைப் போராளி (1759–1797)
- யூடித் சார்ஜெண்ட் (1751–1820)
- ரோசா லக்சம்பர்கு (1871–1919), போர் எதிர்ப்பாளர், மார்க்சீயர்
- ஜார்ஜ் எலியட் (மேரி ஆன் எவான்சு (Mary Ann Evans)) (1819–1880)
- ஜெர்மைனே தெ சுதாயோ (1766–1817)
# B

**B** (**பீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் இரண்டாவது எழுத்து ஆகும்.
# B

## கணிதத்திலும் அறிவியலிலும்

வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் B பேரெழுத்தாலும் அதற்கெதிரான பக்கம் b சிற்றெழுத்தாலும் குறிக்கப்படும்.  
வேதியியலில், போரனின் குறியீடு B ஆகும்.
# கரும்பாறை பாலைவனம்

**கரும்பாறை பாலைவனம்** (*Black Rock Desert*) ஐக்கிய அமெரிக்காவின் நெவாடா மாநிலத்தின் வடபகுதியில் கிரேட் பேசின் பகுதியில் அமைந்துள்ள மிதவறட்சி நிலப்பகுதியாகும். இது எரிமலைக் குழம்பு மற்றும் வற்றும் பகுதிகளாலும் அடர்வனப் பகுதிகளையும் உள்ளடக்கியது. இங்கு பெய்யும் ஆண்டு சராசரி மழை ஏறத்தாழ ஆகும். நீர் வெளியேறாது அங்கேயே தங்கியிருப்பதால் *தி கிரேட் பேசின் (*பெருங்கிண்ணம்) என்று அறியப்படும் இப்பகுதியில் நூற்றுக்கணக்கான மலைகள் காற்றாலும் சூரிய வெப்பத்தாலும் கூறு போடப்பட்டுள்ளன. அருமையான இயற்கை காட்சிகளும் வான்பரப்பையும் இங்கு காணவியலும். தொல் நிலப்பொதியியல் கூறுகளைக் காண இது மிகவும் விரும்பப்படுகின்றது. தவிரவும் இங்குதான் 19வது நூற்றாண்டில் கலிபோர்னியாவிற்கு குடிபெயர்ந்தவர்கள் சென்ற தடத்தைக் (*California Trail*) காணலாம். ஏவூர்திகளைச் செலுத்தும் ஆய்வுக்களமாகவும் **தரைப்பரப்பில்** மிக உயரிய வேக விரைவு ஊர்திகளை செலுத்தும் தடமாகவும் இது பயன்படுத்தப்படுகின்றது. இங்கு 1997இல் மிக அதிக வேகமாக மாக் 1.02 எட்டப்பட்டுள்ளது. இங்குதான் ஆண்டுதோறும் எரியும் மனிதன் விழா நடைபெறுகின்றது.
# கங்கை செயல் திட்டம்

**கங்கை செயல்திட்டம்** (*Ganga Action Plan GAP*) என்பது கங்கை ஆற்றினைத் சுத்தப்படுத்துவதற்காக 1986 இல் அன்றைய பிரதமர் ராஜீவ் காந்தியால் கொண்டுவரப்பட்ட திட்டம். இத்திட்டத்தின்கீழ் 9017&nbsp;மில்லியன் ரூபாய் செலவு செய்த பின்னரும்கூட கங்கையை மாசற்றதாக்க எடுத்துக்கொள்ளப்பட்ட முயற்கள் வெற்றியடையவில்லை. அதனால் மார்ச் 31, 2000 இல் இத்திட்டம் கைவிடப்பட்டது.  
கங்கை நதி நீரினைத் தூய்மைப்படுத்தும் திட்டமாகப் பல கோடி ரூபாய் மதிப்பீட்டில் ஐநாவின் யு.என்.இ.பி துணையுடன் உருவானதாகும்.  
மாசுச் சுமையைக் குறைத்து, சுயபராமரிப்பின் கீழ் சாக்கடை நீர் சுத்திகரிப்பு நிலையங்களைத் தோற்றுவித்துக் கங்கை நீரின் தரத்தை மேம்படுத்துவதே இத்திட்டத்தின் முக்கிய நோக்கமாகும்.
# கங்கை செயல் திட்டம்

## செயற்திட்டம்

கங்கை செயல்திட்டம் இரண்டு கட்டங்களாக நிறைவேற்றப்பட்டன.
# கங்கை செயல் திட்டம்

## செயற்திட்டம்

### முதல் கட்டம்

முதற்கட்டமாக கீழுள்ள எண்வகைப்பணிகள் மேற்கொள்ளப்பட்டன:
1. ஏற்கனவே உள்ள சாக்கடை நீர் சுத்திகரிப்பு நிலையங்களை புதுப்பித்தல்
1. சாக்கடை நீரைக் குறுக்கிட்டுத் தடுக்கும் சாதனங்கள் மற்றும் சாக்கடைக் குழாய்களை அமைத்தல்
1. ஏற்கனவே உள்ள முக்கிய சாக்கடை நீர்க் குழாய்களைப் புதுப்பித்தல்
1. கங்கை நதிக்குள் விடப்பட்ட எடுக்கப்படாத மனிதச் சடலங்கள் மற்றும் கால்நடைச் சடலங்களை நீர் வாழ் முதலைகளும் ஆமைகளும், உணவாக்கி கொள்ளும் விதத்தில் உயிரியப் பாதுகாப்பு நடவடிக்கைகளை மேற்கொள்ளுதல்.
1. குறைந்த செலவில் அடிப்படை சுகாதார வசதிகளை ஏற்படுத்துதல்
1. குறுமணல் குவிப்பு, மணல் அரிப்பைத் தடுக்கும் விதமாக நதியோரங்களில் கட்டடங்கள் கட்டுதல், காடுகள் வளர்த்தல்
1. முறைப்படுத்தும் நிறுவனங்களுடன் இணைந்து முழுமையான ஒத்துழைப்பு நல்கி தொழிலக மாசினை கட்டுப்படுத்துதல்
1. குறிப்பிட்ட கால இடைவெளிகளில் நதிநீரின் தரத்தினை மதிப்பீடு செய்தல்
# கங்கை செயல் திட்டம்

## செயற்திட்டம்

### இரண்டாவது கட்டம்

இரண்டாவது கட்டம் நால்வகை செயல்பாடுகள் கொண்டது.
1. UASB ( Upflow Anacrobic Sludge Blanket) தொழில்நுட்ப உதவியுடன் சாக்கடை நீரைச் சுத்திகரித்தல்.
1. யமுனை, கோமதி, தாமோதர் போன்ற கங்கை நதியின் மூன்று துணை நதிகளைத் தூய்மைப்படுத்துதல்
1. முதல் கட்டத்தில் நிறைவுபெறாத திட்டங்களைப் பூர்த்தி செய்தல்.
1. நதி நீர்த் தரச் சோதனை நிலையங்களை ஏற்படுத்துதல்.
# கங்கை செயல் திட்டம்

## ஒதுக்கீடு செய்யப்பட்ட தொகை

முதல் கட்டத்தினைச் செயற்படுத்துவதற்கு ரூ 342.49 கோடி ஒதுக்கீடு செய்யப்பட்டது. திட்டமிடப்பட்ட 261 திட்டங்களில் 237 மட்டுமே முழுமை செய்யப்பட்டன. எனினும் இத்திட்டம் தோல்வி தழுவியது.  
இத்திட்டத்தினால் கங்கை நதித் தூய்மையோ சாக்கடைக் கலப்புக் குறைப்போ நிகழவில்லை. செலவழித்ததும் பலன் இல்லை என்பதால் இரண்டாம் கட்டத்திற்கு ஒதுக்கீடு செய்யப்பட்ட ரூ 421 கோடியை வழங்க உச்ச நீதிமன்றத்தால் தடை விதிக்கப்பட்டது.  
தோல்விக்கு காரணம்: நேர்மையற்ற அதிகாரிகள், மாநில அரசுகளின் பொறுப்பற்ற தன்மை, மின் சக்தி விநியோகத்தில் ஒழுங்கற்ற தன்மை, நாளும் பெருகும் சாக்கடை நீர் வரத்து முதலிய காரணங்களால் இத்திட்டம் தோல்வியடைந்தது.
# சிப்கோ இயக்கம்

**சிப்கோ இயக்கம்** (*Chipko movement*) சூழல் காப்பிற்கு ஆதரமாக காடுகளைக் காக்கும் இயக்கம். மரங்களை வெட்ட வருவோரைத் தடுத்து மரங்களைக் கட்டித் தழுவியபடி காக்கும் முயற்சியில் மக்கள் ஈடுபட்டதனால், இதற்கு சிப்கோ அந்தோலன் (CHIPKO ANDOLAN) என்று பெயர்.
# சிப்கோ இயக்கம்

## தொடக்கம்

இவ்வியக்கத்தை தோற்றுவித்தவர் ஜாம்போஜி என்னும் ராஜபுத்திரர் ஆவார். ராஜஸ்தான் மாநிலத்தில், நாகார் மாவட்டத்தில் உள்ள பிப்பசார் கிராமத்தில் வாழ்ந்த வசதிமிக்க செல்வந்தர் ஜாம்போஜி. திருமணம் செய்து கொள்ளாது வாழ்ந்த இவர் உயிரினங்கள் அனைத்தின் மீதும் அன்பும் கருணையும் காட்டி வாழ்ந்தவர். ஜாம்போஜிக்கு 25 வயதான போது மழைவளம் குன்றி அவர் கிராமம் பஞ்சத்தால் பாதிக்கப்பட்டது. மக்கள் கெஜ்ரி மரங்களை விறகுக்காக வெட்டி விற்று பிழைத்தனர். இறைச்சிக்காக சின்காரா என்னும் பாலைவன மான், வெளிமான் போன்ற மான்களை வேட்டையாடினர். இதனை கண்டு வருந்திய ஜாம்போஜி அதற்கு மாற்றுக் காண முயன்றார். இயற்கையை அழிக்காமல், இயற்கையோடு இணைந்து வாழும் வாழ்க்கைக்கு மக்களை தயார்ப்படுத்தினார்.
# சிப்கோ இயக்கம்

## தோற்றம்

கி.பி. 1524ல் அவர் பிஷ்னாய் அமைப்பைத் தோற்றுவித்தார். அதற்கான 29கோட்பாடுகளை வகுத்தளித்தார். பிஷ்னாய் என்றால் கோட்பாடுகளைபின் பற்றுபவர்கள் என்று பொருள். இதற்காக தன் செல்வங்களை முழுமையாக செலவளித்தார். அனைவரும் அவரது கட்டளைக்கு இணங்கி செயல்பட்டனர்.
# சிப்கோ இயக்கம்

## கோட்பாடுகள்

29 கோட்பாடுகளில் 8 கோட்பாடுகள் உயிரியப் பன்மையைப் (diversity) பாதுகாப்பதற்கும், பண்ணைகளில் வளர்க்கும் விலங்குகளைக் காப்பதற்கும் முக்கியத்துவம் அளித்தன. இதனால் மரங்கள் வெட்டப்படாது காக்கப்பட்டன. விலங்குகள் பேணப்பட்டன. உணவுக்கென காய்கறிகளை விளைத்து கொண்ட மக்கள் குடிப்பழக்கத்தையும் , புகைப்பிடித்தலையும் தவிர்த்தனர்.  
இறந்த பிறகு சடலங்களை எரிப்பது சூழலுக்கு தீங்களிப்பது என்பதால் புதைக்கும் போக்கும் அவர்களிடத்தில் நிலவின. சடலங்களை புதைப்பதால் மரங்கள் வெட்டப்படுவதும் தவிர்க்கப்பட்டது.
# சிப்கோ இயக்கம்

## கோட்பாடுகள்

### பிஷ்னாய் மக்கள் வாழும் பகுதிகள்

காலப்போக்கில் பிஷ்னாய்ப் பிரிவினர் இந்தியாவின் பலபகுதிகளில் பரவினர். ராஜஸ்தானின் மேற்கு பகுதியிலும், பஞ்சாப், ஹரியானா, உத்ராஞ்ஜல் பகுதியிலும் தற்போது வாழ்ந்து வருகின்றனர்.
# மெத்தில் அசைடு

**மெத்தில் அசைடு** *(Methyl azide)* என்பது CH<sub>3</sub>N<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சகப்பிணைப்பு மூலக்கூறான இச்சேர்மம் ஐதரசோயிக் அமிலம் மற்றும் பிற ஆல்கைல் அசைடுகளுடன் தொடர்புடையது ஆகும்.  
சோடியம் அசைடை மெத்திலேற்றம் செய்து மெத்தில் அசைடு தயாரிக்கப்படுகிறது. முதன்முதலில் 1905 ஆம் ஆண்டில் தொகுப்பு முறையில் இது தயாரிக்கப்பட்டது. இச்சேர்மம் முதல்நிலை வினைவகையில் சிதைவடைகிறது.:  
:CH<sub>3</sub>N<sub>3</sub> → CH<sub>3</sub>N + N<sub>2</sub>  
அண்டம் சார்ந்த அண்டக்கதிர்கள் மற்றும் ஒளியன்கள் மூலம், விண்மீனிடை பனிப்படலத்தில் சமநிலையற்ற தொகுப்பு வினைகள் நிகழ மெத்தில் அசைடு முன்னோடியாக இருந்திருக்கலாம். இவ்வினைகள் வழியாகவே வாழ்வுக்கு முன்னான மூலக்கூறுகள் தோன்றியிருக்கலாம் என்று கருதப்படுகிறது.
# மெத்தில் அசைடு

## பாதுகாப்பு

சுற்றுப்புற வெப்பநிலையில் மெத்தில் அசைடு நிலைப்புத் தன்மையுடன் இயல்பாக உள்ளது ஆனால் வெப்பப்படுத்தும் போது இது வெடிக்கும் இயல்புடையது. பாதரசம் இதனுடன் இணைந்திருக்க நேரிட்டால் சிறு அதிர்ச்சி மற்றும் தீப்பொறிக்கு உணர்திறன் அதிகரித்து வெடித்துவிடும் அபாயம் அதிகரிக்கிறது. ( இருமெத்தில் மலோனேட்டு + சோடியம் மெத்திலேட்டு), பாதரசம், மெத்தனால், சோடியம் அசைடு, இருமெத்தில் சல்பேட்டு, சோடியம் ஐதராக்சைடு, ஐதரசன் அசைடு ஆகியனவற்றுடன் ஒவ்வாத்தன்மையைக் கொண்டிருக்கிறது. சிதைவடைவதற்காக சூடுபடுத்தும் போது NOx நச்சுப் புகையாக சிதைகிறது.
# குளோரின் அசைடு

**குளோரின் அசைடு** *(Chlorine azide)* என்பது ClN<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 1908 ஆம் ஆண்டில் பிரைடெரிக் ராசுசிக் என்ற செருமன் நாட்டைச் சேர்ந்த வேதியியலாளர் இதனைக் கண்டறிந்தார். நிலைப்புத் தன்மையற்ற சேர்மம் என்பதற்கு பெயர்போன சேர்மம் அடர்த்தியான குளோரின் அசைடு ஆகும். எந்த வெப்பநிலையிலும் தன்னிச்சையாக வெடிக்கும் தன்மை இதற்கு உண்டு.
# குளோரின் அசைடு

## தயாரிப்பு

வெள்ளி அசைடின் மீது குளோரின் வாயுவைச் செலுத்துவதால் அல்லது சோடியம் ஐப்போகுளோரைட்டு மற்றும் சோடியம் அசைடு கலந்த கரைசலில் அசிட்டிக் அமிலத்தைச் சேர்த்து குளோரின் அசைடு தயாரிக்கப்படுகிறது.  
அமோனியாவுடன் சேர்க்கப்படும் பொழுது ஒன்று அல்லது பல வாய்ப்புள்ள மூன்று அசைனமீன்களில், NH<sub>2</sub>N<sub>3</sub>, NH(N<sub>3</sub>)<sub>2</sub>, மற்றும் N(N<sub>3</sub>)<sub>3</sub> ஒன்றாக உருவாகலாம் என்று கருதப்படுகிறது.
# குளோரின் அசைடு

## வெடிக்கும் தன்மை

குளோரின் அசைடு அதிக உணர்திறன் மிக்கச் சேர்மம் ஆகும். எனவே இது எளிமையாக வெடிக்கும் தன்மை கொண்டுள்ளது. சிலசமயங்களில் ஏற்ற தூண்டுதல் ஏதுமின்றியும் வெடிக்க நேரிடலாம். எனவே இதை வணிகரீதியாக உபயோகப்படுத்துவதில் சிக்கல் ஏற்படுவதால் முதலில் கரைசலாக நீர்த்துப் போகச் செய்த பின்னரே பயன்படுத்த இயலும். 1,3- பியூட்டா டையீன், ஈத்தேன், எத்தீன், மீத்தேன், புரொப்பேன், பாசுபரசு, வெள்ளி அசைடு, சோடியம் முதலியனவற்றுடன் வினைபுரியும் போது குளோரின் அசைடு வெடிக்கும் இயல்புடனேயே வினைப்படுகிறது. அமிலங்களுடன் வினைபுரிய நேர்ந்தால் குளோரின் அசைடு சிதைவடைந்து நச்சு மற்றும் அரிக்கும் தன்மையுள்ள வாயுவான ஐதரசன் குளோரைடு வாயுவை வெளியிடுகிறது.
# குளோரின் அசைடு

## இடப்பெயர்ச்சி முறைப்படுத்தல்

குளோரின் அசைடை கப்பல் போக்குவரத்து மூலம் கொண்டு செல்வதை அமெரிக்க போக்குவரத்துத் துறை கட்டுப்படுத்துகிறது.
# விக்கிப்பீடியா:உங்களுக்குத் தெரியுமா/செப்டம்பர் 23, 2015

<div id="mp-dyk-img">  
</div>
- **அசைவுப் பார்வையின்மை** (Akinetopsia; motion blindness) என்பது அசைவை நோக்க இயலாது கட்டம் கட்டமாக சிறிய நேர இடைவெளிக்குள் படிமங்களை நோக்குவது போன்று காணும் நரம்பிய உளவியற் குறைபாடு ஆகும்.  
- **தாத்தா முரணிலை** (Grandfather Paradox) என்பது, ஒரு காலப் பயணி காலத்தில் பின்னோக்கி சென்று அவருடைய தாத்தாவின் திருமணத்திற்கு முன்பாகவே தாத்தாவைக் கொலைசெய்ய முயற்சித்தல் என்ற அனுமான சூழ்நிலையாகும்.  
- திருவல்லிக்கேணி திருமுருகன் ஆலயம் முருகனின் **எட்டாம்படை** வீடு எனப்படுகின்றது.
# விநாயகர் சிற்பம் (பூதவராயர் குளம்)

**விநாயகர் சிற்பம் (பூதராயர் குளம்)**, நல்லூரில், தற்போது சட்டநாதர் சிவன் கோயில் அமைந்திருக்கும் இடத்துக்கு அண்மையில் உள்ள பூதவராயர் குளத்தை ஆழமாக்கும் முயற்சியின்போது 1957ம் ஆண்டில் கண்டெடுக்கப்பட்ட பல கருங்கற் சிலைகளுள் ஒன்று. இது 14ம் நூற்றாண்டுக் காலப் பகுதியைச் சேர்ந்த பிற்காலப் பாண்டியர் கலைப்பாணியில் அமைந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.
# விநாயகர் சிற்பம் (பூதவராயர் குளம்)

## அமைப்பு

வலதுகாலை நிலைக்குத்தாகவும், இடதுகாலைக் குறுக்காகவும் மடித்தபடி இருக்கும் நிலையில் இச்சிற்பம் உள்ளது. நான்கு கைகளைக்கொண்ட இவ்வுருவத்தில் வலது முன்கையில் உடைத்தெடுக்கப்பட்ட ஒருபக்கத் தந்தத்தையும், இடது முன்கை மோத்கத்தையும் தாங்கியபடி காணப்படுகின்றன. பின்புற வலது கையில் பரிசும், இடது கையில் பாசமும் உள்ளன. இவ்விநாயகரின் முடியமைப்பும், அணிந்திருக்கும் அணிகலன்களும், இச்சிற்பம் பிற்காலப் பாண்டியர்காலப் பாணியில் இருப்பதாக கிருஷ்ணராஜா கூறுகிறார்.
# இமயமலை நியூட்

**இமயமலை நியூட்** (Himalayan newt ) என்பது இந்தியாவில் தென்படும் ஒரே வகை சாலமாண்டர் ஆகும். இவை இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகின்றன.
# இமயமலை நியூட்

## விளக்கம்

இவை பழுப்பு நிறத்தில் காணப்படுகின்றன. 20 செமீ நீளம்வரை வளரக்கூடியவை. இதன் நாக்கு சிறியது இதன் பற்கள் சாய்ந்த வரிசையில் அமைந்து வாயின் முன்பக்கமாக சந்திக்கும் வகையில் அமைந்துள்ளது. இதன் மண்டை ஓடு தடித்த எலும்புகளால் ஆனவை.இவற்றிற்கு கால்களில் ஐந்து விரல்கள் கொண்டுள்ளன.இதன் தட்டையான வால் இவை நன்கு நீந்த உதவுகின்றன.
# இமயமலை நியூட்

## உணவு

இவை சிலந்தி, புழுக்கள், தேள், மெல்லுடலிகள் போன்ற பூச்சிகளை உண்டு வாழ்கின்றன.
# இமயமலை நியூட்

## நில எல்லை

இவை சீனாவின் யுன்னான் மலைகள், சிக்கிம், மணிப்பூர், வடக்கு பர்மா வடக்கு மற்றும் கிழக்கு வடக்கு தாய்லாந்து. இந்தியவின் டார்ஜிலிங் ஆகிய இடங்களில் காணப்படுகின்றது. இது வியட்நாமில் அழிந்து இருக்கலாம் என கருநப்படுகிறது.
# அம்மன் சிலை (யமுனாரி)

**அம்மன் சிலை (யமுனாரி)**, நல்லூரில், சங்கிலித்தோப்புப் பகுதியில் உள்ள வரலாற்று முக்கியத்துவம் கொண்ட யமுனாரிக் குளத்தை ஆழமாக்கும் முயற்சியின்போது கண்டெடுக்கப்பட்ட மரத்தாலான சிலை ஆகும். இது பிற்பட்ட காலத்தைச் சேர்ந்ததாகக் கருதப்படுகிறது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இக்குளத்தில் போட்டு மறைத்திருக்கலாம் அல்லது சேதமுற்றதால் வழிபாட்டுக்கு எற்றதல்ல என்னும் காரணத்தால் இக்குளத்தில் போட்டிருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.
# அம்மன் சிலை (யமுனாரி)

## அமைப்பு

இலுப்பை மரத்தில் செய்யப்பட்டுள்ள இச்சிலை, மரப் பீடத்தில் நிற்கும் நிலையில் காணப்படுகிறது. நான்கு கைகளைக் கொண்ட இவ்வம்மன் சிலையின் பின்புறத்து வலது கையில் பாசம் அல்லது உருத்திராக்கமும், இடது கையில் தாமரை மொட்டும் காணப்படுகின்றன. முன் வலது கை அபயம் அளிக்கும் நிலையிலும் இடது கை வரத ஹஸ்தமாகவும் உள்ளன.
# 1601

**1601** (**MDCI**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது 10-நாட்கள் பின்தங்கிய பழைய சூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும். இவ்வாண்டு 17-ஆம் நூற்றாண்டின் முதலாம் ஆண்டாகும்.
# 1601

## நிகழ்வுகள்

- சனவரி 1 - 17-ஆம் நூற்றாண்டின் முதலாம் நாள்.
- பெப்ரவரி 8 - இங்கிலாந்தின் முதலாம் எலிசபெத் மகாராணியின் நீண்ட கால நம்பிக்கைக்குரியவராக இருந்த எசெக்சின் இரண்டாம் இளவரசர் ராபர்ட் டெவெரோ மகாராணிக்கு எதிராகக் கிளர்ச்சியில் ஈடுபட்டார். இவரது கிளர்ச்சி விரைவில் அடக்கப்பட்டு அவருக்கு பெப்ரவரி 25 இல் தலை துண்டிக்கப்பட்டு மரண தண்டனை நிறைவேற்றப்படது.
- இளவேனிற்காலம் - சேக்சுபியரின் *ஆம்லெட்* நாடகம் முதற்தடவையாக அரங்கேற்றப்பட்டது.
- மலாக்காவில் டச்சுp படையினர் போர்த்துக்கீசியப் படைகளைத் தாக்கினர்.
- மிங் அரசமரபு காலத்தில் சீனாவின் பெய்ஜிங் நகரின் பேரரண் நகருள் முதற்தடவையாக இயேசு சபையின் மத்தேயோ ரீச்சி நுழைந்தார். முதன் முதலாக அங்கு சென்ற ஐரோப்பியரும் இவரே.
- உருசியாவின் சாராட்சியில் பெரும் பஞ்ச நிலைமை (1601-1603) ஏற்பட்டது. இதன் போது 2 மில்லியன் பேர் இறந்தனர்.
- முத்துக் கிருஷ்ணப்ப நாயக்கர் மதுரையின் நாயக்க மன்னராக முடிசூடினார்.
- பத்மநாபபுரம் அரண்மனை கட்டப்பட்டது.
# 1601

## பிறப்புகள்

- ஆகத்து 17 - பியரே டி பேர்மட், பிரெஞ்சு கணிதவியலாளர் (இ. 1665)
# 1601

## இறப்புகள்

- அக்டோபர் 24 - டைக்கோ பிராகி, டென்மார்க்கு வானியலாளர் (பி. 1546)
- மகான் சிறீவாதிராஜர், மத்வ குருமார் வரிசையில் இரண்டாவது குரு (பி. 1481)
# ஷாநவாஸ்

**ஷாநவாஸ்** என்றழைக்கப்படும் **முகம்மது காசிம் ஷாநவாஸ்** இராமநாதபுரம் மாவட்டம், நத்தம் (அபிராமம்) என்ற ஊரில் 1959 ல் பிறந்தவர். தற்போது சிங்கப்பூரில் வசித்து வருகிறார். உணவகத்தின் உரிமையாளர், கதையாசிரியர், பத்தி எழுத்தாளர், கட்டுரையாளர்,கவிஞர் என்ற பன்முகத்தன்மையுடன் சிங்கப்பூர் இலக்கிய வெளியில் செயல்படும் இவர் இந்திய, சீன, மலாய் உணவுக் கலாச்சாரம் சார்ந்த கட்டுரைகளைத் தொடர்ந்து எழுதி வருவதோடு சிங்கப்பூர் வாசகர் வட்டத்தின் ஒருங்கிணைப்பாளராகவும்,சிங்கப்பூர் மாத இதழ் சிராங்கூன் டைம்ஸின் முதன்மை ஆசிரியராகவும் உள்ளார்.
# ஷாநவாஸ்

## கல்வி

திருச்சி ஜமால் முகமது கல்லூரியில் வேதியியல் பிரிவில் இளங்கலைப் பட்டமும், மதுரை காமராஜர் பல்கலைக்கழகத்தில் அரசியல் மற்றும் பொது நிர்வாகத்துறையில் முதுகலைப்பட்டமும் பெற்றவர்.
# ஷாநவாஸ்

## எழுத்துப்பணி

மத்திய அரசுத்துறையில் பணியாற்றிய போது கலை இலக்கியப் பணிமன்றம் மூலம் ஆரம்பித்த எழுத்துப் பணியைத் தொடர்ந்து வருகிறார். உயிரோசை, சிங்கப்பூர் கிளிஷே ஆகியவைகளில் பத்திக் கட்டுரைகள் எழுதி இருக்கிறார். வாதினி மாத இதழ், தங்கமீன் இணைய இதழ், சிங்கப்பூரிலிருந்து வெளிவரும் தமிழ்முரசு நாளிதழ், ஆஸ்திரேலியாவிலிருந்து வெளிவரும் தமிழ்முரசு வார இதழ் ஆகியவைகளில் இவரின் படைப்புகள் வெளிவந்துள்ளன.  
சிங்கப்பூரைக் களமாகக் கொண்டு வெளிவரும் தி சிராங்கூன் டைம்ஸ் மாத இதழின் முதன்மை ஆசிரியர்.  
இவர் உயிரோசை இணைய இதழில் தொடராக எழுதிய “அயல்பசி” பத்தி எழுத்துகளை 2012 ம் ஆண்டிற்கான சிறந்த பண்பாட்டுக் கட்டுரையாக எஸ். ராமகிருஷ்ணன் தேர்வு செய்தார்.  
சிங்கப்பூர் வாசகர் வட்டம் 2017 ம் ஆண்டு வெளியிட்ட “இடமும் இருப்பும்” என்ற சிறுகதைத் தொகுப்பின் தொகுப்பாசிரியராகவும் பணியாற்றியுள்ளார்.
# ஷாநவாஸ்

## வெளிவந்துள்ள நூல்கள்

### கட்டுரைத் தொகுப்புகள்

- ஒரு முட்டை புரோட்டாவும், சாதா புரோட்டாவும்
- துண்டு மீனும், வன்முறைக் கலாச்சாரமும்
- அயல்பசி
- நனவு தேசம்
- காலச்சிறகு
# ஷாநவாஸ்

## வெளிவந்துள்ள நூல்கள்

### சிறுகதைத் தொகுப்பு

- மூன்றாவது கை
- ஒலி மூங்கில்
# ஷாநவாஸ்

## வெளிவந்துள்ள நூல்கள்

### கவிதைத் தொகுப்பு

- சுவை பொருட்டன்று
# ஷாநவாஸ்

## பெற்றுள்ள விருதுகள்

- சிங்கப்பூர் இலக்கிய விருது 2014
- கரிகாலன் விருது 2015
- மு.கு.இராமச்சந்திரா நினைவுப்பரிசு
- சிங்கப்பூர் இலக்கிய விருது 2016
# ஞா. கிருஷ்ணபிள்ளை

**ஞானமுத்து கிருஷ்ணபிள்ளை** ("Gnanamuttu Krishnapillai") (வெள்ளிமலை) இலங்கைத் தமிழ் அரசியல்வாதியும், மாகாண சபை உறுப்பினரும், முன்னாள் நாடாளுமன்ற உறுப்பினரும் ஆவார்.  
கிருஷ்ணபிள்ளை 2001 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு 20,675 விருப்பு வாக்குகள் பெற்று நாடாளுமன்றத்திற்குத் தெரிவு செய்யப்பட்டார். 2004, 2010 தேர்தல்களில் இவர் போட்டியிடவில்லை. 2012 மாகானசபைத் தேர்தலில் ததேகூ வேட்பாளராக மட்டக்களப்பு மாவட்டத்தில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார். சில நாட்களின் பின்னர் கிருஷ்ணபிள்ளை உட்படக் கூட்டமைப்பின் சில உறுப்பினர்கள் அச்சுறுத்தப்பட்டு ஐக்கிய மக்கள் சுதந்திரக் கூட்டணியில் சேர வற்புறுத்தப்பட்டார்கள். ஆனாலும், எவரும் சேரவில்லை. கிருஷ்ணபிள்ளை 2012 செப்டம்பர் 28 இல் கூட்டமைப்பின் தலைவர் இரா. சம்பந்தன் முன்னிலையில் பதவியேற்றுக் கொண்டனர்.
# வளையக்கட்டு

**வளையக்கட்டு**(Bowline) என்பது ஒரு வகை முடிச்சாகும். இம்முடிச்சு நழுவாத ஒருவளையத்தினைக் கொண்டதாகஅமைகின்றது.
இம்முடிச்சினைஇலகுவாகஇறுக்கவும்தளர்த்தவும்முடியும்.இம்முடிச்சுமிகவும் பயனுள்ளதாக அமைவதனால் முடிச்சுக்களின்அரசனாக
வர்ணிக்கப்படுகின்றது. கடல் வழிகளில் பயன்படுத்தப்படும் முளைத்தும்புக் குழைச்சு,படிமுடிச்சுபோன்றவற்றிற்குஇம்முடிச்சே அடிப்படையாகஅமைகின்றது.
# மலபார் மரத்தேரை

**மலபார் மரத்தேரை** (Malabar tree toad) என்பது ஒரு தேரை ஆகும். இது இந்தியாவின் கோவா மாநிலத்துக்கு தெற்கில் உள்ள மேற்குத் தொடர்ச்சி மலையில் உள்ள காடுகளில், ஈரமான மரப் பொந்துகள், நீர்நிலைகளுக்கு அருகில் உள்ள செடிகளின் இலைகளில் காணப்படுகிறது.
# மலபார் மரத்தேரை

## விளக்கம்

இந்த நடுத்தர அளவிலான தேரையாகும். இதற்கு கரு நிற கணுக்கணுவான உடலும், தோலிழை கொண்ட விரல்களும் கொண்டிருக்கும்.பொதுவாக, பெண் தேரைகள் ஆண் தேரைகளைவிட பெரியதாக இருக்கும். வளர்ந்த தேரைகள் 3.6-3.85 செ நீளம்வரை வளரும்.
# மலபார் மரத்தேரை

## பழக்கவழக்கம்

இந்த வகை இனங்கள் மரத்தை வாழ்விடங்களாக கொண்ட வாழ்வதாக அறியப்படுகிறது, பெரியவை இலைக் குப்பைகளில் காணப்படும். ஆனால் இரவில் மரங்களில் ஏறும். இவை மேற்கு தொடர்ச்சி மலையின் காடுகளில் 250 - 1000 மீட்டர் உயரத்தில் நீரோடைகள் உள்ள இடங்களில் காணப்படும்.
# எரியும் மனிதன்

**எரியும் மனிதன் ** (*Burning Man*) எனப்படும் விழா ஒவ்வொரு ஆண்டும் ஐக்கிய அமெரிக்காவின் நெவாடாவில் கரும்பாறை பாலைவனத்தில் இதற்காக உருவாக்கப்படும் தற்காலிக குடியிருப்பில் கொண்டாடப்படுகின்றது. இந்த விழா குமுகாயம் மற்றும் கலைக்கான பரிசோதனையாக விவரிக்கப்படுகின்றது; "மாற்றாளர் ஏற்பு", குமுகாய ஒத்துழைப்பு, "மாற்றுக்கருத்தியல் வெளிப்பாடு", "பகுத்தறி தன்னம்பிக்கை", கொடையளித்தல், பண்டமாக்கலுக்கு எதிர்ப்பு, மற்றும் எந்தவொரு தடயமுமின்றி விட்டுச் செல்லுதல் என்பன போன்ற 10 முதன்மைக் கொள்கைகளை அடிப்படையாகக் கொண்டுள்ளது. இது முதன்முதலில் 1986இல் சான் பிரான்சிஸ்கோவிலுள்ள *பேக்கர் கடற்கரை*யில் சிறு விழாவாக **இலேர்ரி ஆர்வி** என்பவராலும் அவரது நண்பர் குழாமாலும் துவங்கப்பட்டது. தொடர்ந்து ஒவ்வொரு ஆண்டும் ஆகத்து மாதத்தின் கடைசி திங்கட்கிழமையிலிருந்து செப்டம்பர் முதல் நிங்கட்கிழமை (அமெரிக்கத் தொழிலாளர் நாள்) வரை நடத்தப்படுகின்றது.  
இந்த விழாவின்போது வருகையாளர்களாலும் பிறராலும் பல்வேறு கலைத்திறன்கள் வெளிப்படுத்தப்படுகின்றன; ஒருங்கிணைப்பாளர்களால் அந்த ஆண்டு தேர்ந்தெடுக்கப்பட்ட கருத்தை ஒட்டி சோதனையோட்டமாக அல்லது எதிர்வினை ஆற்றும் வகையான காட்சிகள், நிகழ்ச்சிகள், கலை உந்திகள் உருவாக்கப்படுகின்றன. இடையில்வரும் சனிக்கிழமையன்று சடங்காக எரிக்கப்படும் பெரிய மர உருவபொம்மையை ஒட்டி இவ்விழா *எரியும் மனிதன்* என அழைக்கப்படுகின்றது.  
இந்த விழாவிற்குப் பலர் செல்கின்றனர்; 2012ஆம் ஆண்டுக் கொண்டாட்டத்திற்கு 55,000 மக்கள் குழுமினர். கரும்பாறை பாலைவனம் மற்ற நகரங்களிலிருந்தும் ஊர்களிலிருந்தும் தொலைவில் இருப்பதால் இவ்விழாவிற்குச் செல்பவர்கள் தங்களுக்கான தேவைகளை, குடிநீர், உணவு, தங்கும் கொட்டகை ஆகியவற்றை, எடுத்துச் செல்ல வேண்டும்.
# எரியும் மனிதன்

## வெளியிணைப்புகள்

- Burningman.com
# நெட்டிலி அழகி

**நெட்டிலி அழகி** (*Graphium sarpedon*) என்பது தெற்காசியா, தென்கிழக்காசியா, கிழக்கு ஆத்திரேலிய பகுதிகளில் காணப்படும் அழகிகள் குடும்பத்தைச் சேர்ந்த பட்டாம்பூச்சி ஆகும். வெவ்வேறு பகுதிகளில் வாழும் 16 உள்ளினங்கள் கண்டறிப்பட்டுள்ளன.
# நெட்டிலி அழகி

## தோற்றம்

இப்பட்டாம்பூச்சி 80 மி.மீ. முதல் 90 மி.மீ. அகலம்வரை இருக்கும். உடலும் இறக்கைகளும் கறுப்புநிறத்தில் இருக்கும். இறக்கைகளின் மேற்புறத்தின் நடுவில் நீலப்பச்சை நிறத்தில் திட்டுகள் உண்டு. பின்னிறக்கைகள் நீண்டிருக்கும். பெண்ணின் இறக்கைகள் அகலமாக இருக்கும். ஆண்பூச்சிக்கு வயிற்றில் மடிப்பொன்று இருக்கும். அதைச்சுற்றி வெண்ணிற மயிர்க்கொத்து இருக்கும்.
# நெட்டிலி அழகி

## வாழிடம்

இது பெரும்பாலும் 5000 அடி உயரத்துக்குக்குக்கீழே அமைந்துள்ள பசுங்காடுகளில் காணப்படும். அங்கு மர உச்சிக்கு மேலே பறக்கும். இவை நகர்ப்புறப்பூங்காக்களிலும் இலவங்கப்பட்டை மரத்தோட்டங்களிலும் காணப்படும். கிழக்கு ஆத்திரேலியாவில் மழைகுறைந்த பகுதிகளுக்கும் இவை பழகியுள்ளன.
# நெட்டிலி அழகி

## பரம்பல்

'']]
இவற்றின் உள்ளினப்பரம்பல்:  
- *G. s. sarpedon* <small>(L. 1758)</small> - இந்தியா, இலங்கை
- *G. s. teredon* - இந்தியா, இலங்கை
- *G. s. semifasciatus* - சீனா
- *G. s. connectens* - சீனா, சீனக் குடியரசு
- *G. s. nipponum* - ஜப்பான்
- *G. s. messogis* - இந்தோனேசியா, சொலமன் தீவுகள், நியூ கினி
- *G. s. islander* <small>Monastyrskii, 2012</small> - வியட்நாம்
- *G. s. wetterensis* <small>Okano, 1993</small> - இந்தோனேசியா, சுந்தா சிறு தீவுகள், Wetter Island
- *G. s. choredon* - eastern Australia
- *G. s. luctatius* - மலேசியா
- *G. s. isander* (Godman & Salvin, 1888) - Bougainville Island, Shortland Islands, Santa Isabel Island, Guadalcanal, Florida Islands, Choiseul Island.
# நெட்டிலி அழகி

## நடத்தை

மிக விரைவாக நில்லாமல் பறக்கும். பூந்தேன் உறிஞ்சுகையில் படபடவென அடித்துக்கொள்ளும். திறந்த வெளிகளில் வெயில்காயும். ஆண் பூச்சிகள் நீரோடை ஓரத்திலும், விலங்குகளின் சாணம், பறவைகளின் எச்சம் ஆகியவற்றிலும் கூட்டமாக அமர்ந்து நீர் எடுக்கும்.
# நெட்டிலி அழகி

## நடத்தை

### உணவு

'' மலர்களில் இருந்து தேனுறிஞ்சும் நெட்டிலி அழகி]]
வளர்ந்த வண்ணாத்திப்பூச்சிகள் பலவகையான பூக்களில் தேனுறிஞ்சும். கம்பளிப்புழுக்கள் இலவங்கப்பட்டை, சாம்பிரானிப்பட்டை (*Litsea glutinosa*), கொத்துகளா (*Miliusa tomentosa*), நெட்டிலிங்கம் ஆகிய மரங்களின் இலைகளைத் தின்னும்.  
ஆத்திரேலியாவில் இலவங்கப்பட்டை, சாம்பிரானிப்பட்டை மரங்கள் சார்ந்த பேரினத்துக்குட்பட்ட கற்பூரப்பட்டை போன்ற பிற மரங்கள் உணவாகின்றன.
# நெட்டிலி அழகி

## வாழ்க்கைப்பருவங்கள்

### முட்டை

இவ்வண்ணத்துப்பூச்சிகள் மஞ்சள்நிற முட்டைகளை உணவுச்செடிகளின் இலைகளில் ஒற்றை வரிசையில் இடுகின்றன.
# நெட்டிலி அழகி

## வாழ்க்கைப்பருவங்கள்

### கம்பளிப்புழு

தொடக்கநாள்களில் கம்பளிப்புழுக்கள் கறுப்பாகவோ, அடர்பச்சைநிறத்திலோ இருக்கும். நிறைய முட்களுடன் காணப்படும். பின்னர் பச்சைநிறத்தில் கழுத்திலும் பின்புறத்திலும் மட்டும் சிறிய முட்களுடன் இருக்கும். நான்காவது அடுக்கில் மஞ்சள் நிறத்தில் ஒரு குறுக்குக்கோடு இருக்கும். இவை இலைகளின் மேற்புறத்தில் நடுவில் இருக்கின்றன. மெதுவாக நகர்கின்றன.
# நெட்டிலி அழகி

## வாழ்க்கைப்பருவங்கள்

### கூட்டுப்புழு

கூட்டுப்புழு பச்சைநிறத்தில் இருக்கும். கழுத்துப்பகுதியில் சிறு கூரான நீட்டம் காணப்படும். இறக்கைக்கூட்டுப்பகுதி மஞ்சளாக பட்டை பட்டையாகக் காணப்படும்.
# நெட்டிலி அழகி

## மேலும் தகவல்களுக்கு

-
- Krushnamegh Kunte (2005). *Butterflies of Peninsular India.* Universities Press.
- Meena Haribal (1994). *Butterflies of Sikkim Himalaya and their Natural History.*
- W.H. Evans (1932). *The Identification of Indian Butterflies. 2nd Ed.* Bombay Natural History Society, Madras.
# பாலகொண்டராயன் மலை

**பாலகொண்டராயன் மலை** அல்லது **பாலகொண்டராய துர்கம்** என்பது தமிழ்நாட்டில், கிருட்டிணகிரிமாவட்டத்தில் உள்ள ஒரு சிறப்பு வாய்ந்த மலையாகும். இம்மலையின் தோற்றம் பார்ப்பதற்கு அரங்கநாதர் பள்ளிகொண்டது போன்று காணப்படுவதாக கூறுவர். இம்மலைக்குச் செல்ல வேப்பனப்பள்ளி ஒன்றியம் பீமாண்டப்பள்ளி கிராமம் வழியாகவும், கிருட்டிணகிரி - ஒசூர் தேசிய நெடுஞ்சாலை எண் 7 இல் உள்ள சூளகிரி ஓன்றியம் மேலுமலை கிராமம் வழியாகவும் செல்ல பாதை உள்ளது. இவ்விரு வழிகளும் மலையில் ஒன்றாக கூடுகின்றன.
# பாலகொண்டராயன் மலை

## கோட்டை

இம்மலையில் பழங்காலக் கோட்டை உள்ளது. இது காட்டரண் மிக்கக் கோட்டையாகும். இக்கோட்டை தற்போது மிகவும் சிதைந்து உள்ளது. இங்கு எக்காலத்திலும் வற்றாத கஜாகுளம், விசுவேசுவர சுனை, நெய் சுனை ஆகியன உள்ளன.
# பாலகொண்டராயன் மலை

## பாலகொண்டராயசுவாமி கோயில்

இந்த மலை உச்சியில் பாலகொண்டராய சுவாமி என்ற பெயரில் ஒரு பெருமாள் கோயில் உள்ளது. இந்த கோயில் ஒரு பழங்கால கோயிலாகும். இக்கோயில் சுமார் 70 ஆண்டுகளுக்கு முன்பு பழுதடைந்துவிட்டது. இதன் பிறகு இக் கோயிலைப் புதுப்பித்து 6.பெப்ரவரி 2009இல் குடமுழுக்கு நடத்தப்பட்டது. இந்த மலையில் ஆறு ஏக்கர் பரப்பளவில் உள்ள சமதளம் தேர் மைதானம் என அழைக்கப்படுகிறது. பழங்காலத்தில் இங்கு தேர் திருவிழா நடந்திருக்கிறது என்பது செவிவழி செய்தியாகும்.
# எத்தில் அசைடு

**எத்தில் அசைடு** *(Ethyl azide)* என்பது C<sub>2</sub>H<sub>5</sub>N<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வெடிக்கும் இயல்புடைய இச்சேர்மம் வேகமாகச் சூடுபடுத்தும் போதும் அதிர்ச்சி அல்லது தாக்குதலின் போதும் உணர்திறன் மிகுந்து உடன் வெடித்து விடும் தன்மை கொண்டுள்ளது. சாதாரணமாக அறை வெப்பநிலைக்கு சூடாக்கினால் எத்தில் அசைடு வெடிக்கும். சிதைவு அடையும் வகையில் எத்தில் அசைடைச் சூடாக்கினால் NOx வகை நச்சுப் புகையை வெளியிடுகிறது. இவ்வகை புகை கண்கள், தோல் மற்றும் சுவாசக் குழாய் போன்றவற்றில் எரிச்சலை உண்டாக்கும்.
# எத்தில் அசைடு

## பயன்

எத்தில் அசைடு கரிமத் தொகுப்பு வினைகளில் பயன்படுத்தப்படுகிறது.
# நைட்ரோசிலசைடு

**நைட்ரோசிலசைடு** *(Nitrosylazide)* என்பது N<sub>4</sub>O, என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது சிறிதும் நிலைப்புத் தன்மையற்ற நைட்ரசன் ஆக்சைடு வகைச் சேர்மமாகும். தாழ் வெப்பநிலையில் சோடியம் அசைடையும் நைட்ரோசில் குளோரைடையும் சேர்த்து சூடாக்கும் தொகுப்பு வினை மூலமாக நைட்ரோசிலசைடு தயாரிக்க முடியும்.  
−50 0செ வெப்பநிலைக்குக் கீழ் நைட்ரோசிலசைடு வெளிர் மஞ்சள் நிறத் திண்மமாக உருவாகிறது. வெப்பநிலை இதைவிட அதிகரிக்கும் போது மூலக்கூறு நைட்ரசன் மற்றும் நைட்ரசாக்சைடாகச் சிதைவடைகிறது.
# மும்மெத்தில்சிலில் அசைடு

**மும்மெத்தில்சிலில் அசைடு** *(Trimethylsilyl azide)* என்பது (CH<sub>3</sub>)<sub>3</sub>SiN<sub>3</sub>) என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். கரிம வேதியியலில் இது ஒரு வினைப்பொருளாகப் பயன்படுத்தப்படுகிறது.
# மும்மெத்தில்சிலில் அசைடு

## தயாரிப்பு

வணிகரீதியாகவும் மும்மெத்தில்சிலில் அசைடு விற்பனைக்குக் கிடைக்கிறது. மும்மெத்தில்சிலில் குளோரைடுடன் சோடியம் அசைடு சேர்த்து வினைப்படுத்துவதால் இதைத் தயாரிக்கலாம்.:  
: TMSCl + NaN<sub>3</sub> &rarr; TMSN<sub>3</sub> + NaCl (TMS = (CH<sub>3</sub>)<sub>3</sub>Si)
# மும்மெத்தில்சிலில் அசைடு

## பயன்கள்

ஐதரசோயிக் அமிலத்திற்கு மாற்றாக மும்மெத்தில்சிலில் அசைடு பலவினைகளில் பயன்படுத்தப்படுகிறது. சுற்றுப்புறத்தில் உள்ள ஈரப்பதத்தில் நீராற்பகுத்தலுக்கு உட்பட்டு ஐதரசோயிக் அமிலமாக மாறிவிடுகிறது என்பதால் மும்மெத்தில்சிலில் அசைடை ஈரம்படாமல் சேமித்து வைக்கவேண்டும். ஆசெல்தம்வீர் மொத்தத் தொகுப்புவினையில் இதைப் பயன்படுத்துகிறார்கள்.
# மும்மெத்தில்சிலில் அசைடு

## பாதுகாப்பு

ஈரப்பதம், வலிமையான ஆக்சிசனேற்றிகள், வலிமையான அமிலங்கள் ஆகியனவற்றுடன் மும்மெத்தில்சிலில் அசைடு ஒவ்வாமைத் தன்மையுடன் காணப்படுகிறது என்பதைக் கவனத்தில் கொள்ள வேண்டும்.
# ஏப்பி பர்த்டே டூ யூ

**ஏப்பி பர்த்டே டூ யூ**, **கப்பி பேர்த்டே டு யூ** அல்லது **ஏப்பி பர்த்டே** (*Happy Birthday to You*) என்பது பிறந்தநாளன்று பாடப்படுகின்ற ஒரு நாடோடிப் பாடலாகும். 1998-ம் ஆண்டு கின்னசு உலக சாதனைகளின் கூற்றுப்படி, "ஏப்பி பர்த்டே டூ யூ" என்ற இந்த பாடல் ஆங்கில மொழியில் அதிக அளவில் அறியப்பட்ட பாடலாக உள்ளது.
*குட்மார்னிங் டூ ஆல்* என்ற பாடலின் அடிப்படையில் ஏப்பி பர்த்டே டூ யூ பாடலும் அமைந்துள்ளது, 1893-ம் ஆண்டு அமெரிக்க சகோதரர்களான பாட்டி இல்லும், மில்ட்ரெட் செ. இல்லும் உருவாக்கியதாகவும், அதற்கான வேறு இசை மெட்டுகளை போட்டதாகவும் கூறுகின்றனர்.
# ஏப்பி பர்த்டே டூ யூ

## பாடல் வரிகள்

### "ஏப்பி பர்த்டே டூ யூ"

: *ஏப்பி பர்த்டே டூ யூ,*
: *ஏப்பி பர்த்டே டூ யூ,*
: *ஏப்பி பர்த்டே, டியர் சான், *
: *ஏப்பி பர்த்டே டூ யூ*
# ஏப்பி பர்த்டே டூ யூ

## காப்புரிமை

### வரலாறு

செப்டம்பர் 22, 2015, அன்று அமெரிக்க நீதிமன்றம் இப்பாடலை பொது உரிமையின் கீழ் வெளியிட உத்தரவிட்டது.  
1935-ம் ஆண்டு முதல் வார்னர்/சேப்பல் காப்புரிமை கொண்டு ஆண்டொன்றிற்கு சுமார் $2 மில்லியன் தொகை பெற்றுள்ளனர். இனிமேல் இக்கட்டணத்தை செலுத்தத் தேவையில்லை.
# முப்பீனைல்மெத்தில் குளோரைடு

**முப்பீனைல்மெத்தில் குளோரைடு** அல்லது **முத்தைல் குளோரைடு***(Triphenylmethyl chloride or trityl chloride)* என்பது C<sub>19</sub>H<sub>15</sub>Cl என்ற மூலக்கூற்று வாய்ப்பாடு கொண்டிருக்கும் ஒரு கரிமச் சேர்மம் ஆகும். வெண்மைநிறத் திண்மமான இவ்வால்கைல் ஆலைடை ஆங்கிலத்தில் TrCl என்று சுருக்கக் குறியிட்டு அழைப்பார்கள். சில சமயங்களில் முத்தைல் பாதுகாப்பு குழுவை ஒரு சேர்மத்தில் புகுத்துவதற்காகவும் இதைப் பயன்படுத்துவார்கள்.